Kazna od 36 kuna za dug od nula kuna stigla je na adresu jednoga Našičanina, a poslana mu je iz komunalne tvrtke Našički park d.o.o. zbog navodnog prekršaja parkiranja.

Da stvar bude još bizarnija, prekršaj je napravio 28. svibnja 2013. godine, no kazna mu je tek nedavno stigla na adresu, piše Glas Slavonije.

U nalogu za plaćanje piše kako zbog duga od 0,00 kuna mora platiti kaznu od 36 kuna i to u roku od osam dana od primitka opomene.

U spomenutoj tvrtki kazali su kako je žalba na ovu opomenu zaprimljena te da je u obradi, no ništa više od toga nisu željeli komentirati.